Στέλιος Καζαντζίδης

Ο Στέλιος Καζαντζίδης (Νέα Ιωνία Αττικής, 29 Αυγούστου 1931 - Αθήνα, 14 Σεπτεμβρίου 2001) ήταν Έλληνας λαϊκός τραγουδιστής. Θεωρείται ένας από τους μεγαλύτερους και σημαντικότερους Έλληνες τραγουδιστές όλων των εποχών.

 Γεννήθηκε στις 29 Αυγούστου 1931 σε χωριό του Κιλκίς και μετακόμισε στην Νέα Ιωνία Αττικής και ήταν γιος του Χαράλαμπου Καζαντζίδη με καταγωγή από τα Κοτύωρα (σημ. Ορντού) του Πόντου και της Γεσθημανής (Χατζίδαινας) με καταγωγή από την Αλάγια της νοτιοδυτικής Μικράς Ασίας. Ο πατέρας του υπήρξε χτίστης στο επάγγελμα και στα χρόνια της κατοχής οργανώθηκε στις τάξεις του ΕΛΑΣ και δούλεψε για την Επιμελητεία του Αντάρτη (ΕΤΑ). Στα χρόνια του εμφυλίου (1947) δολοφονήθηκε από παρακρατικούς αντικομμουνιστές. Ο έφηβος Καζαντζίδης (13 ετών) αναγκάστηκε να εργαστεί σε διάφορες δουλειές. Ο πρώτος άνθρωπος που εκτίμησε τη φωνή του ήταν κάποιο αφεντικό του, που καθώς τον άκουσε την ώρα της δουλειάς στο εργοστάσιο Έσπερος, του χάρισε μια κιθάρα. Δάσκαλος του Καζαντζίδη υπήρξε ο Στέλιος Χρυσίνης, ένας τυφλός συνθέτης. Συμβόλαιο με την Columbia Το 1952, ο Καζαντζίδης κάνει το δισκογραφικό ντεμπούτο του με ένα τραγούδι του Απόστολου Καλδάρα. Το τραγούδι αυτό έφερε τον τίτλο "Για μπάνιο πάω". Ήταν ένα τραγούδι γραμμένο για τον καύσωνα που επικρατούσε εκείνο το καλοκαίρι στην πρωτεύουσα. Ο δίσκος δεν πούλησε γιατί μιμήθηκε τη φωνή του Πρόδρομου Τσαουσάκη και η καριέρα του Στέλιου Καζαντζίδη θα έσβηνε πριν καλά καλά αρχίσει. Αυτός που μετά τον Χρυσίνη αντιλήφθηκε τις δυνατότητες της φωνής του ήταν ο συνθέτης Γιάννης Παπαϊωάννου. Το τραγούδι του "Δεν θέλω το κακό σου (Οι βαλίτσες)" γίνεται μεγάλη επιτυχία και το φαινόμενο Καζαντζίδης αρχίζει να παίρνει σάρκα και οστά. Ακολουθούν συνεργασίες με Χιώτη, Μητσάκη, Τσιτσάνη, Δερβενιώτη, Θεοδωράκη, Χατζιδάκι κ.α. ενώ σημαντικός είναι και ο αριθμός δικών του συνθέσεων. Από το 1953 ήταν για πέντε χρόνια αρραβωνιασμένος με την Καίτη Γκρέυ. Πρώτη διαμάχη με την Columbia Το 1959 ξέσπασε δικαστική διαμάχη του Καζαντζίδη με την δισκογραφική εταιρεία Columbia, με αφορμή τις μεγάλου μεγέθους πωλήσεις του τραγουδιού "Μαντουμπάλα", πωλήσεις ρεκόρ, που την εποχή εκείνη άγγιξαν τις 100.000, όταν δεν υπήρχαν ούτε 40.000 πικάπ στην Ελλάδα. Στην άλλη όψη του ίδιου δίσκου περιλαμβάνεται το "Δυο πόρτες έχει η ζωή", σε μουσική του ίδιου του Καζαντζίδη και στίχους της Ευτυχίας Παπαγιαννοπούλου. Παρά τις χωρίς προηγούμενο πωλήσεις και τη στιγμή που η εταιρεία έβγαζε εκατομμύρια από το συγκεκριμένο δισκάκι, ο ίδιος ο τραγουδιστής πήρε λιγότερες από 1.000 δραχμές. Αυτό συνέβη καθώς οι τραγουδιστές τότε πληρώνονταν ένα εφάπαξ ποσό για τον κάθε δίσκο και δεν λάμβαναν ποσοστά από τις πωλήσεις. Στον Καζαντζίδη χρωστούν πολλά οι σύγχρονοι τραγουδιστές, αφού πρώτος αυτός διεκδίκησε για τον κλάδο του ποσοστά και η προσπάθειά του είχε θετικό αποτέλεσμα. Σύμφωνα με τον Γιώργο Ζαμπέτα, με μια κίνηση ο Καζαντζίδης "καθάρισε για όλο το συνάφι". Συμβόλαιο με την Minos Το 1964 υπέγραψε συμβόλαιο στην εταιρεία "Μίνως Μάτσας και Υιός", η οποία αποτελούσε συνέχεια της "Odeon - Parlophone" του Μίνωα Μάτσα, υπό την καθοδήγηση του Μάκη Μάτσα, γιό του Μίνωα. Την ίδια χρονιά παντρεύτηκε τη Μαρινέλλα και ήταν ζευγάρι ως το 1966, όταν αποφάσισε να σταματήσει τις ζωντανές εμφανίσεις του. Αποχώρηση από το πάλκο Τον Οκτώβριο του 1965 ο Καζαντζίδης με τη Μαρινέλλα και τον ποδοσφαιριστή Μίμη Παπαϊωάννου έφτασαν στη Γερμανία για συναυλίες. Η υποδοχή που τους επιφύλαξαν οι ομογενείς ήταν συγκινητική. Μαζί τους ο νεαρός -τότε- δεξιοτέχνης του μπουζουκιού Χρήστος Νικολόπουλος. Την ίδια περίοδο ο Καζαντζίδης και ο Χρήστος Κολοκοτρώνης (μουσική και στίχους αντίστοιχα) δημιούργησαν τον ύμνο της ΑΕΚ που ερμήνευσε ο Παπαϊωάννου: "Νικήστε, νικήστε". Το 1966 ο Καζαντζίδης πήρε τη μεγάλη απόφαση να σταματήσει τις ζωντανές εμφανίσεις σε κέντρα, στάση που τήρησε για το υπόλοιπο της ζωής του. Αιτία ήταν η αποστροφή του για την κατάσταση που επικρατούσε στα νυχτερινά κέντρα. Χαρακτηριστικά η Μαρινέλλα αναφέρει πως μόνο στο μαγαζί που ο Καζαντζίδης δούλευε απαγορευόταν (από τον ίδιο φυσικά) οι τραγουδίστριες να κάθονται στα τραπέζια των εύρωστων οικονομικά πελατών. Η αποχώρηση του Καζαντζίδη από το πάλκο, «...αποτελεί την πιο δραματική μορφή σιωπηλής διαμαρτυρίας απέναντι σε ένα αμείλικτο σύστημα διαπλοκής από νεόπλουτους θαμώνες, αφεντικά της δισκογραφίας και μπράβους της νύχτας...». Δεύτερη διαμάχη με την Columbia Μετά την φυγή του Καζαντζίδη από την Columbia το 1964, η εταιρεία άρχισε να επανακυκλοφορεί παλαιότερες ηχογραφήσεις του με την επωνυμία "Regal", σε πολύ χαμηλές τιμές. Το γεγονός αυτό προκάλεσε την αντίδραση του Καζαντζίδη και της Minos, και το θέμα έφτασε στα δικαστήρια. Το δικαστήριο τελικά αθώωσε την Columbia, καθώς έκρινε πως δεν υπήρχε πρόθεση δυσφήμισης του τραγουδιστή. Πρώτη διαμάχη με την Minos Το 1967 αποφασίζει να αποσυρθεί προσωρινά από τη δισκογραφία. Επιχείρησε μάλιστα να δημιουργήσει και μία δική του εταιρεία, με την επωνυμία "Standard", αλλά σύμφωνα με τα λεγόμενά του, τα κατεστημένα συμφέροντα και η λογοκρισία στα χρόνια της Χούντας των Συνταγματαρχών δεν τον αφήνουν. Από την επιτροπή λογοκρισίας κόπηκε το 90% των τραγουδιών με βαρύ περιεχόμενο και μάλιστα τραγούδια όχι πολιτικά αλλά λαϊκά και ερωτικά. Κατά την περίοδο της χούντας ο Καζαντίδης είχε προβλήματα και με την εφορία, που τον οδήγησε σε οικονομική καταστροφή.Στην προσπάθειά του να επιστρέψει στην δισκογραφία, το 1968 συνεργάστηκε με την εταιρεία Philips, κάτι που οδήγησε την Minos σε προσφυγή στα δικαστήρια, αξιώνοντας την επιστροφή του. Το δικαστήριο δικαίωσε την προσφυγή και ο Καζαντζίδης επέστρεψε στην Minos. Το 1970 τραγούδησε δύο τραγούδια του Μάνου Λοΐζου σε δίσκο 45 στροφών, τα "Όταν Βλέπετε Να Κλαίω" και "Το Μερτικό Μου Απ' τη Χαρά". Το καλοκαίρι του 1972 υπέγραψε νέο συμβόλαιο με την Minos, το οποίο προέβλεπε ότι θα κυκλοφορούσε 8 δίσκους 33 στροφών (συνήθως 12 τραγουδιών ο κάθε ένας), και ήταν αορίστου χρόνου. Το 1973 ο Άκης Πάνου συνέθεσε 6 τραγούδια για τον Στέλιο Καζαντζίδη, που κυκλοφόρησαν στο δίσκο "Η Ζωή Μου Όλη" την επόμενη χρονιά. Το ομώνυμο τραγούδι του δίσκου ήταν κατά ομολογία του ίδιου του Καζαντζίδη το αγαπημένο του τραγούδι.Μετά τη μεταπολίτευση κυκλοφόρησε το άλμπουμ "Στην Ανατολή", σε μουσική Μίκη Θεοδωράκη. Ο δίσκος δεν είχε εμπορική επιτυχία, αν και περιελάμβανε σπουδαία τραγούδια, όπως τα "Άπονες Εξουσίες", "Και δεν μίλησε κανείς" και "Στην Ανατολή". Δεύτερη διαμάχη με την Minos και απουσία από τη δισκογραφία (1975-1987) Το Νοέμβριο του 1975 κυκλοφόρησε ο δίσκος "Υπάρχω", σε συνεργασία με τον Χρήστο Νικολόπουλο και τον Πυθαγόρα. Ο δίσκος είχε τεράστια επιτυχία και συμπεριελάμβανε τραγούδια όπως τα "Υπάρχω", "Κάτω Απ' το Πουκάμισό Μου" και "Αισθηματίες". Ακολουθεί η δωδεκαετής "αποχή" του Καζαντζίδη για λόγους συγκρουσιακούς με την δισκογραφική του εταιρεία. Στην πιο μεστή και δυνατή δισκογραφική στιγμή της καριέρας του ο Καζαντζίδης αποσύρεται και από τις ηχογραφήσεις. Η κόντρα του με τη Minos έλαβε πανελλήνιες διαστάσεις. Το 1976 αποχώρησε για τις Ηνωμένες Πολιτείες, στις οποίες σκόπευε να μείνει μόνιμα, και παντρεύτηκε για δεύτερη φορά, την Αντωνία Κωνσταντουλάκη, οµογενή από την Κάλυµνο. Ωστόσο σύντομα γύρισαν στην Ελλάδα και ύστερα χώρισαν. Το 1978 γνώρισε την Βάσω Κατσαβού, με την οποία παντρεύτηκαν το 1982. Επιστροφή στη δισκογραφία Το 1983 η δημοφιλής τηλεοπτική εκπομπή Ρεπόρτερς της ΕΡΤ με τους δημοσιογράφους Λιάνη, Χαρδαβέλλα και Δημαρά ασχολήθηκε με την αποχή του Καζαντζίδη από τη δισκογραφία. Το 1986 ψηφίστηκε φωτογραφική διάταξη στη βουλή για τις «συμβάσεις καλλιτεχνών που παρέμειναν ανενεργές επί μία τριετία» οι οποίες «λύνονται αυτομάτως». Ο Καζαντζίδης αποδεσμεύεται από το συμβόλαιό του με την Minos, προτείνει ωστόσο να συνεργαστούν για έναν τελευταίο δίσκο με την παλιά του εταιρεία. Πρόκειται για την κυκλοφορία «Ο Δρόμος της Επιστροφής» του 1987, που ξεπέρασε τις 150.000 πωλήσεις. Συμβόλαιο με την Polygram και την Music Box International Το 1988 απεβίωσε η μητέρα του, Γεσθημανή. Μετά την απόδεσμευσή του από την Minos, κυκλοφορεί τον δίσκο "Ελεύθερος" το 1988 στην Polygram. Αμέσως μετά, υπογράφει συμβόλαιο συνεργασίας με την Music Box International (MBI), της οποίας ιδιοκτήτης, τότε, ήταν ο Ανδρέας Καϊάφας. Ακολουθούν οι δίσκοι "Ό,τι δεν είπα", "Βραδιάζει...", "Ένα Γλέντι Με Τον Στελάρα", "Και Που Θεός", "Τα Βιώματα Μου", "Τραγουδώ", "Έρχονται Χρόνια Δύσκολα". Απεβίωσε στις 14 Σεπτεμβρίου του 2001, σε ηλικία 70 ετών, μετά από πολύχρονη αντιμετώπιση του καρκίνου. Ο Καζαντζίδης είχε αρνηθεί να γίνει η κηδεία του δημοσία δαπάνη. Η ταφή του έγινε στο Νεκροταφείο της Ελευσίνας, ανάμεσα στους τάφους των γονιών του, όπως το επιθυμούσε ο ίδιος, ενώ η κηδεία του εξελίχθηκε σε λαϊκό προσκύνημα. Μέχρι σήμερα ιδρύονται σύλλογοι για αυτόν και πολλοί δρόμοι φέρουν το όνομα του. Κατά τη διάρκεια της καριέρας του, τραγούδησε δημιουργίες μεγάλων συνθετών (Μάνος Χατζιδάκις, Άκης Πάνου, Γιάννης Παλαιολόγου, Απόστολος Καλδάρας, Μανώλης Χιώτης, Μίκης Θεοδωράκης, Θοδωρής Δερβενιώτης, Νάκης Πετρίδης, Χρήστος Λεοντής, Τάκης Σούκας, Θανάσης Πολυκανδριώτης, Μπάμπης Μπακάλης, Χρήστος Νικολόπουλος, Γιώργος Μητσάκης, Βασίλης Τσιτσάνης, Σταύρος Ξαρχάκος, Μάνος Λοΐζος, Γιάννης Παπαϊωάννου, Γιώργος Ζαμπέτας κ.ά.) και στιχουργών (Κώστας Βίρβος, Ευτυχία Παπαγιαννοπούλου, Τάσος Λειβαδίτης, Δημήτρης Χριστοδούλου, Λευτέρης Παπαδόπουλος, Πυθαγόρας, Σώτια Τσώτου, Χρήστος Κολοκοτρώνης, Ευάγγελος Ατραΐδης, Βάντα Κουτσοκώστα, Νίκος Λούκας, Λευτέρης Χαψιάδης, Χαράλαμπος Βασιλειάδης κ.α.) Την περίοδο 1952-1959 κυκλοφόρησε περισσότερα από 300 δισκάκια στην Columbia. Ακολούθησαν την επόμενη δεκαετία αμέτρητες κυκλοφορίες δίσκων 78 ή 45 στροφών σε διάφορες εταιρείες. Παράλληλα με τους μικρούς δίσκους, τη δεκαετία του 1960 ξεκίνησαν να κυκλοφορούν συλλογές τραγουδιών του σε "μεγάλους" δίσκους 33 στροφών. Ωστόσο, ο πρώτος ολοκληρωμένος δίσκος του Καζαντζίδη, που ηχογραφήθηκε με την προοπτική του μεγάλου δίσκου (και δεν ήταν συλλογή από τραγούδια που είχαν ήδη κυκλοφορήσει στις 45 στροφές ή συμμετοχή σε δίσκο τρίτου), ήταν η «Ανατολή» του Μίκη Θεοδωράκη το 1974. 1964 - Καζαντζίδης, Μαρινέλλα - Μεγάλες Επιτυχίες (Odeon) 1965 - The Voice Of Stelios Kazantzidis (Nina) 1965 - Στέλιος Καζαντζίδης Νο. 2 (Columbia) 1965 - Στέλιος Καζαντζίδης (Odeon) 1965 - Τραγουδήστε Μαζί Μου (Odeon) 1967 - Αναπολώντας Με Το Στέλιο Καζαντζίδη (Nina) 1968 - Καζαντζίδης, Μαρινέλλα - Καζαντζίδης Μαρινέλλα (Philips) 1968 - Kazantzides (Odeon) 1968 - Στέλιος Καζαντζίδης (Odeon) 1968 - Καζαντζίδης (Regal) 1969 - Νυχτερίδες Κι Αράχνες (Odeon) 1970 - Sing Greek Songs (Nina) 1970 - Ένα Γράμμα (Minos) 1970 - Η Στεναχώρια Μου (Minos) 1970 - Καζαντζίδης Μαρινέλλα (Sonora) 1971 - Καζαντζίδης Νο. 3 (Regal) 1971 - Στιγμές (Margophone) 1972 - Γυρισμός (Minos) 1972 - Καζαντζίδης Νο. 4 (Regal) 1973 - Γυάλινος Κόσμος (Minos) 1973 - Το Δρομολόϊ Της Ζωής (Margophone) 1974 - Στην Ανατολή (Minos) 1974 - Καζαντζίδης Νο. 5 (Regal) 1974 - Η Ζωή Μου Όλη (Minos) 1975 - Ο Καζαντζίδης Και Τα Ρεμπέτικα (Columbia) 1975 - Υπάρχω (Minos) 1976 - Στέλιος Καζαντζίδης Νο. 6 (Regal) 1976 - Στέλιος Καζαντζίδης Νο. 7 (Regal) 1977 - Καινούργιοι Κόσμοι (Minos) 1977 - Ο Καζαντζίδης Σε Δημοτικά Τραγούδια (Regal) 1977 - Στέλιος Καζαντζίδης Νο. 8 (Regal) 1978 - 14 Χρυσές Επιτυχίες (Columbia) 1978 - 14 Χρυσές Επιτυχίες Νο. 2 (Columbia) 1978 - Μοναξιά Μου (Philips) 1978 - Ο Καζαντζίδης Τραγουδάει Βίρβο (Margophone) 1978 - Τα Καλύτερά Μου Τραγούδια Νο. 1 (Standard) 1979 - Τα Καλύτερά Μου Τραγούδια Νο. 2 (Standard) 1980 - Ο Καζαντζίδης Τραγουδά Πυθαγόρα (Regal) 1980 - Τα Τραγούδια Της Ανατολής (Regal) 1981 - Στέλιος Καζαντζίδης 1953-1960 (Regal) 1981 - Στέλιος Καζαντζίδης 1961-1963 (Regal) 1982 - 15 Μεγάλες Επιτυχίες (Minos) 1982 - Ο Καζαντζίδης Τραγουδά Μπακάλη (Odeon) 1982 - Οι Μεγαλύτερες Επιτυχίες Του (Columbia) 1984 - Ανέκδοτα Τραγούδια Στις 33 Στροφές (Regal) 1984 - Ο Καζαντζίδης Τραγουδά Τσιτσάνη (Columbia) 1985 - Για Πάντα Νο. 1 (1952-1963) (Columbia) 1985 - Μια Γυναίκα Έφυγε (Minos) 1986 - Για Πάντα Νο. 2 (1952-1963) (Minos) 1986 - Μπιθικώτσης, Καζαντζίδης - Μαζί (Regal) 1987 - Ο Δρόμoς Της Επιστροφής (Minos) 1988 - Ελεύθερος (Polydor) 1988 - Καζαντζίδης (Κασετίνα Με 10 Δίσκους) (Columbia) 1988 - Τώρα (Minos) 1988 - Οι Μεγαλύτερες Επιτυχίες Του (Minos) 1989 - Ό,Τι Δεν Είπα (MBI) 1990 - Ανέκδοτα Τραγούδια Στις 33 Στροφές (Minos) 1991 - Εξ Ανατολών Προς Δυσμάς (Columbia) 1991 - Τα Λαϊκά Του Στέλιου Καζαντζίδη (MBI) 1991 - Καζαντζίδης Μαρινέλλα - Τα Τραγούδια Της Αμερικής (MBI) 1991 - Οι Μεγαλύτερες Επιτυχίες Του (Minos) 1991 - Οι Μεγαλύτερες Επιτυχίες Του Νο. 2 (Minos) 1992 - Αυτή Είναι Η Ζωή Μου / 40 Χρονια Τραγουδι (Minos) 1992 - Βραδιάζει... (MBI) 1993 - Οι Πρώτες Αυθεντικές Εκτελέσεις (Minos) 1993 - Ένα Γλέντι Με Το Στελάρα (Ζωντανή Ηχογράφηση) (MBI) 1993 - Καζαντζίδης, Μαρινέλλα - Μεγάλες Ερμηνείες (Philips) 1994 - Δισκογραφία Τσιτσάνη 10: Καζαντζίδης (Columbia) 1994 - Και Πού Θεός (MBI) 1994 - Τα Πορτρέτα Της MINOS-EMI 4 (Minos) 1995 - Οι Μεγάλες Επιτυχίες (Mercury) 1995 - Τα Βιώματά Μου (MBI) 1996 - Αφιέρωμα (MBI) 1996 - Μεγάλες Επιτυχίες Νο. 1 (MBI) 1996 - Μεγάλες Επιτυχίες Νο. 2 (MBI) 1996 - Μέσα Από Τις 45 Στροφές (AM) 1996 - Τα Πρώτα Μου Τραγούδια 1960-1968 (Mercury) 1996 - Τραγούδια Από Τις 45 Στροφές (EMI) 1997 - 12 Ερωτικές Στιγμές (AM) 1997 - Τραγούδια Από Τις 45 Στροφές Νο. 2 (EMI) 1997 - Τραγουδώ (MBI) 1998 - Τα Ζεϊμπέκικα Του Στέλιου (AM) 2000 - Τραγούδια Από Τις 45 Στροφές Νο. 3 (EMI) 2000 - Τα Ποντιακά (MBI) 2000 - Η Ζωή Μου Όλη... Ένα Τραγούδι (Κασετίνα 11 Δίσκων) (MBI) 2000 - Έρχονται Χρόνια Δύσκολα (MBI) 1961 - Πολιτεία Α' - Πολιτεία Β' (Μίκη Θεοδωράκη) (Minos) 1961 - Ρετσίνα Και Μπουζούκι (Columbia) 1963 - Δημοτικά Νο. 1 (Columbia) 1963 - Μίκης Θεοδωράκης Νο. 1 (Columbia) 1964 - Κώστας Βίρβος Νο. 1 (Odeon) 1964 - Μίκης Θεοδωράκης (Columbia) 1964 - Ρετσίνα Και Μπουζούκι No. 2 (Columbia) 1965 - Καταχνιά (Χρήστου Λεοντή - Κώστα Βίρβου) (Odeon) 1965 - Μάνος Χατζιδάκις: Πρώτη Εκτέλεση (Columbia) 1965 - Συννεφιασμένη Κυριακή (Βασίλη Τσιτσάνη) (Columbia) 1965 - Ρετσίνα Και Μπουζούκι Νο. 3 (Columbia) 1965 - Τραγούδια Της Ξενητειάς (Θόδωρου Δερβενιώτη - Κώστα Βίρβου) (Odeon) 1967 - Χρυσός Δίσκος (Grecophon) 1970 - Καζαντζίδης - Πόλυ Πάνου - Καίτη Γκρέϋ (Sonora) 1974 - Αλήθειες (Odeon) 1975 - Ρεμπέτικη Ιστορία Νο. 3 (Regal) 1976 - Πολιτεία (Μίκη Θεοδωράκη) (Columbia) 1982 - Τα Σήμαντρα (Roma) 1984 - Θεόδωρος Δερβενιώτης: 30 Χρόνια (Regal) 1985 - Ο Λαϊκός Κινηματογράφος (Regal) 1985 - Η Συναυλία Στο Κεντρικόν (Philips) 1985 - Συναυλία Στο Κεντρικόν/Ορφέα (Philips) 1988 - Ο Γιάννης Μαρκόπουλος Στον Ελληνικό Κινηματογράφο (Minos) 1990 - Ελληνικός Κινηματογράφος Νο. 1 (EMI) 1993 - Η Ελλάδα Του Στέλιου Και Του Στράτου (EMI) 1992 - Τα Τραγούδια Δεν Παλιώνουν (AM) 1992 - Ζεϊμπέκικα (AM) 1993 - Τα Τσιφτετέλια Του Στέλιου Και Του Μανώλη (EMI) 1993 - O Κύριος Μητσάκης (Wea) 1993 - Τα Αηδόνια Του Πόντου (MBI) 1994 - Άπονες Εξουσίες (MBI) 1994 - Συναπάντεμαν (MBI) 1995 - Στην Ελλάς Του 2000 (Wea) 1997 - Ποντιακή Ραψωδία (Vasipap) 1997 - Πατρίδα Μ' Αραεύω 'Σε (MBI) O Στέλιος Καζαντζίδης εμφανίζεται στις ταινίες: 1960 - Η Κυρία Δήμαρχος (Ροβήρος Μανθούλης) 1962 - Κλάψε Φτωχή Μου Καρδιά (Κώστας Στράντζαλης) 1965 - Παίξε Μπουζούκι Μου Γλυκό (Κώστας Στράντζαλης) 1965 - Αφήστε Με Να Ζήσω (Ανδρέας Κατσιμητσούλιας) 1965 - Οι Αδίστακτοι (Ντίνος Κατσουρίδης) 1965 - Προδομένη (Χρήστος Κυριακόπουλος) 1965 - Τιμωρία (Ανδρέας Κατσιμητσούλιας) 1965 - Οι Καταφρονεμένοι (Νίκος Βαρβέρης) 1965 - Δεν Μπορούν Να Μας Χωρίσουν (Χρήστος Κυριακόπουλος) 1966 - Άγγελοι Της Αμαρτίας (Ανδρέας Κατσιμητσούλιας) 1967 - Αδικη Κατάρα (Απόστολος Τεγόπουλος) 1967 - Ο Γεροντοκόρος (Ορέστης Λάσκος) 1967 - Σαπίλα Και Αριστοκρατία (Κώστας Καραγιάννης) 1968 - Τα Ψίχουλα Του Κόσμου (Απόστολος Τεγόπουλος) 1968 - Οι Άνδρες Δε Λυγίζουν Ποτέ (Κώστας Ανδρίτσος) 1968 - Ο Γίγας Της Κυψέλης (Κώστας Καραγιάννης) Ερμηνείες του Καζαντζίδη που απλώς ακούγονται σε ταινίες: 1966 - Έχω Δικαίωμα Να Σ’ αγαπώ – Απ’τα ψηλά στα χαμηλά 1966 - Φτωχογειτονιά Αγάπη Μου – Προδομένες καρδιές 2003 - Σεισμός – Κάποτε κάποια μέρα Σήμερα, το όνομά του φέρουν οδοί στην Θεσσαλονίκη, την Λάρισα, τα Ιωάννινα, την Νέα Αλικαρνασσό και την Κύπρο. Λεωνίδας Οικονόμου, Στέλιος Καζαντζίδης: Τραύμα και συμβολική θεραπεία στο λαϊκό τραγούδι, εκδόσεις Πατάκης, Αθήνα 2015 Βασίλης Βασιλικός, Στέλιος Καζαντζίδη; 1931-2001, εκδόσεις ΚΨΜ, Αθήνα 2010 Αφιέρωμα στο Στέλιο Καζαντζίδη (Αρχείο ντοκιμαντέρ της ΕΡΤ) ΣΤΕΛΙΟΣ ΚΑΖΑΝΤΖΙΔΗΣ (Αρχείο ντοκιμαντέρ της ΕΡΤ) Στέλιος Καζαντζίδης 1931 - 2001 | blogspot Πρόσωπα - «Στέλιος Καζαντζίδης, η Άνοδος» (Α' Μέρος) | ertflix Πρόσωπα - «Στέλιος Καζαντζίδης, τα Χρόνια της Σιωπής» (Β' Μέρος) | ertflix Ρεπόρτερς - Στέλιος Καζαντζίδης (1983) | YouTube Μηχανή του χρόνου - Στέλιος Καζαντζίδης (Η ζωή του όλη) | YouTube